Down with Love

:*Iste articlo ye sobre una cinta de comedia romantica chermano-estausunidense de 2003; ta atros usos, se veiga *'Down with Love (desambigación)***.

***Down with Love*** (títol orichinal en [[Idioma anglés|anglés]], en [[Idioma aragonés|aragonés]] ***Abaixo l'amor***, estrenada en [[Aragón]] con o suyo títol traduciu enta lo [[Idioma castellano|castellano]] d***'Abajo el amor**') ye una cinta de cine de comedia romantica coproducida por o cine estausunidense y lo cine alemán, estrenada en 2003, dirichida por Peyton Reed seguntes un guión orichinal d'Eve Ahlert y Dennis Drake, con una banda sonora orichinal de Marc Shaiman, una dirección de fotografía de Jeff Cronenweth y una producción cinematografica de Dan Jinks y Bruce Cohen ta las productoras *[[Fox 2000 Pictures]]*, *[[Regency Enterprises]]*, *[[Mediastream III]]* y *[[Jinks/Cohen Company]]*. Conta con un elenco d'o cual en fan parte Renée Zellweger, Ewan McGregor, Sarah Paulson, David Hyde Pierce, Rachel Dratch, Jack Plotnick, Tony Randall, John Aylward, Warren Munson, Matt Ross, Michael Ensign, Timothy Omundson, Jeri Ryan, Ivana Miličević, Melissa George, Dorie Barton y Chris Parnell, entre d'atros actors.

*Barbara Novak* ye una aspirant a escritora que en 1962 plega en Nueva York con a intenión de que se publique lo suyo libro, *Down with Love*, en o que busca liberar a las mullers de l'amor ta que s'adediquen a lo sexo sin garra compromiso y substituyir a suya dependencia de l'hombre por atros medios, como por eixemplo lo chicolate. Cuan os executivos (masclos) d'una gran editorial se niegan a publicar o libro, la suya editora, *Vikki Hiller*, li diz que charre con *Catcher Block*, un exitoso colaborador d'una revista, pero iste terne que terne se niega a recibir-la. Sindembargo, en as reunions de *Vikki* con *Peter MacMannus*, lo chefe de *Catcher*, ha naixiu una atracción entre toz dos, pero *Peter* ye bien timido y no gosa y d'atra man *Vikki* busca un hombre dominant y creye que ye homosexual. Finalment, *Barbara* reata por insultar a *Catcher*, encara que no se conoixen personalment. Cuan as dos mullers consiguen convencer a Judy Garland ta que cante la canción *[[Down with Love (canción)|Down with Love]]* as vendas d'o libro creixen ascape y como consecuencia *Catcher* quiere agora conoixer a *Barbara*, pero ista refusa que se conoixcan, y en una entrevista en televisión lo fa servir como eixemplo d'o que ye lo *peyor hombre d'o mundo*. *Catcher* decide vengar-se y demostrar que en realidat *Barbara* no busca so que lo que toda muller busca en realidat: amor y matrimonio, y ta ixo se fa pasar por un astronauta que ha viviu tiempo en o espacio exterior y no sabe qui ye, encara que s'ha convertiu en una muller bien conoixida. A la vegada, tamién aconsella a *Peter* en a busca d'una relación con *Vikki*

A cinta s'ambienta en Nueva York (Nueva York) en 1962 y las suyas escenas se filmoron en os *[[Hollywood Center Studios]]* en Los Angeles y en os *[[Universal Studios]]* en Universal City (California).

*Down with Love* ha recibiu bels premios y nominacions, pero garra d'éls no fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 2003.
* Cintas de 2003.

## Referencias

## Vinclos externos
*  ''Down with Love'' en Internet Movie Database.
*  ''Down with Love'' en Rotten Tomatoes.